Source: http://finlex.fi/fi/laki/alkup/2002/20020718
Timestamp: 2020-02-20 08:26:36+00:00
Document Index: 13650523

Matched Legal Cases: ['§28', '§29', '§30', '§33', '§34', '§35', '§36', '§37']

Valtioneuvoston asetus valtion talousarviosta… 718/2002 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2002 › 718/2002
muutetaan valtion talousarviosta 11 päivänä joulukuuta 1992 annetun asetuksen (1243/1992) 27 §:n 2 momentti, 28―30, 33 ja 34 §, 35 §:n 2 momentti, 36 §:n 1 momentti ja 37 §, niistä 34 § sellaisena kuin se on asetuksessa 823/1997, seuraavasti:
Jollei jäljempänä toisin säädetä, valtion maksuliike tulee hoitaa sen tai niiden luottolaitosten tai muiden maksuliikettä harjoittavien yhteisöjen välityksellä, joiden kanssa valtio on tehnyt sopimuksen valtion maksuliikkeen hoitamisesta (valtion maksuliikepankki). Valtiovarainministeriön luvalla voidaan maksuliikkeen hoitamisessa erityisestä syystä käyttää muutakin välitystapaa.
Tilivirastolla tulee olla maksuliikettään varten erikseen tulotili ja menotili. Jos tilivirastolla on useita tulotilejä ja menotilejä, tulee tilivirastolla olla myös yleinen tulotili ja yleinen menotili.
Jos tilivirastolla on useita tulotilejä, on ne tyhjennettävä päivittäin tiliviraston yleiselle tulotilille. Jos tilivirastolla on useita menotilejä, katetaan ne päivittäin tiliviraston yleiseltä menotililtä.
Tiliviraston yleinen tulotili tyhjennetään päivittäin valtion yleiselle tulotilille. Tiliviraston yleiselle menotilille siirretään päivittäin kate valtion yleiseltä menotililtä. Jos tilivirastolla on vain yksi tulotili, tyhjennetään myös se valtion yleiselle tulotilille päivittäin. Jos tilivirastolla on vain yksi menotili, siirretään kate myös sille päivittäin valtion yleiseltä menotililtä.
Tiliviraston on avattava tulotilit ja menotilit asianomaisen viraston tai laitoksen nimiin taikka erityisestä syystä viranomaisen nimiin. Tilivirasto hyväksyy maksuliiketilien käyttäjät.
Otot valtion sekkitililtä tehdään maksumääräyksiä käyttäen.
Valtion omia varoja sekä muita valtion hallussa olevia varoja saa, jollei toisin ole säädetty, tallettaa luottolaitokseen ainoastaan valtiovarainministeriön luvalla.
Jos Suomen Pankissa olevalle valtion sekkitilille tai valtion yleiselle tulotilille kertyy varoja enemmän kuin valtion maksuliikkeen hoitamista varten on tarpeen, valtiovarainministeriö päättää näiden varojen tallettamisesta tai muusta sijoittamisesta korkoa tuottavalla tavalla. Valtiovarainministeriö päättää myös ulkomaisesta lainasta saatujen valuuttavarojen sijoittamisesta samoin kuin ulkomaisen lainan takaisinmaksuun varautumiseksi hankittujen valuuttavarojen sijoittamisesta. Valtiovarainministeriö voi määräämillään ehdoilla antaa edellä tarkoitetun sijoitustoiminnan kokonaan tai osaksi valtiokonttorin tehtäväksi.
Rahastojen maksuliike hoidetaan asianomaisen tiliviraston maksuliiketilien tai kassan välityksellä.
Tiliote, kuitti tai valtiokonttorin hyväksymä muu tosite on todistuksena suorituksesta, kun maksaminen on tapahtunut talletuspankin välityksellä.
Virastossa ja laitoksessa maksettavista palkoista, palkkioista ja eläkkeistä on laadittava luettelo. Palkat, palkkiot ja eläkkeet maksetaan tilisiirtona saajan määräämään luottolaitokseen, jollei muuhun menettelyyn ole aihetta. Palkkakirjanpidosta ja palkkalaskennasta antaa valtiokonttori tarvittaessa tarkempia määräyksiä.
5 luku - Maksuliike27 §28 §29 §30 §33 §34 §35 §36 §37 §